UPRS Sklep II U 548/2017-8
Datum: 2018-01-31T01:00:00.000+01:00
ecli: ECLI:SI:UPRS:2018:II.U.548.2017.8
sodisce: Upravno sodišče
oddelek: Upravni oddelek
podrocje: UPRAVNI SPOR
institut: tožba zaradi molka organa - molk prvostopenjskega organa - ustavitev postopka

## Jedro

Sodišče je tožbo na podlagi 38. člena ZUS-1 poslalo toženi stranki v odgovor. Slednja je sodišču sporočila, da je Upravna enota med tem odločila o zahtevku, glede katerega je bila vložena tožba v upravnem sporu. Na podlagi takšnega dejanskega stanja in ob ugotovitvi, da je zoper citirano prvostopno odločbo dovoljena pritožba, je sodišče postopek ustavilo.

## Izrek

I. Postopek se ustavi.

II. Tožena stranka je dolžna tožeči stranki povrniti stroške tega postopka v znesku 285,00 EUR povečano za DDV, v roku 15 dni od vročitve te sodbe, od poteka tega roka do plačila z zakonskimi zamudnimi obrestmi.

## Obrazložitev

1. Tožeča stranka je dne 1. 12. 2017 pri naslovnem sodišču vložila tožbo zaradi molka organa prve stopnje v postopku vodenem pred Upravno enoto Maribor pod št. 36205-046/99 in molka organa druge stopnje v zvezi s pritožbo zaradi molka organa prve stopnje. Zahtevala je tudi povračilo stroškov postopka.

2. Sodišče je tožbo na podlagi 38. člena Zakona o upravnem sporu (ZUS-1) poslalo toženi stranki v odgovor. Slednja je sodišču sporočila, da je Upravna enota Maribor med tem odločila o zahtevku, glede katerega je bila vložena tožba v upravnem sporu z odločbo št. 36205-046/99/45 (9416) z dne 11. 1. 2018. 3. Na podlagi takšnega dejanskega stanja in ob ugotovitvi, da je zoper citirano prvostopno odločbo dovoljena pritožba, je sodišče na podlagi četrtega odstavka 39. člena ZUS-1 postopek ustavilo.

4. Ker je sodišče postopek ustavilo na podlagi četrtega odstavka 39. člena ZUS-1, je na podlagi tretjega odstavka 25. člena ZUS-1 tožeči stranki prisodilo pavšalni znesek povračila stroškov v višini določeni v drugem odstavku 3. člena Pravilnika o povrnitvi stroškov tožniku v upravnem sporu glede na to, da je v zadevi odločalo sodišče na seji in da je tožečo stranko pred sodiščem zastopal odvetnik.